ปล่อยรูปหล่อหลอก
ตั้งแต่ พล.ต.ท.สุรเชษฐ์ หักพาล ผบช.สตม. กวาดล้างแก๊งคนดำที่มาก่อคดีในไทย และติดตามความเคลื่อนไหวกลุ่มโรแมนซ์สแกมที่ได้สร้างโปรไฟล์ในเฟซบุ๊กและอินสตาแกรม พบพฤติกรรมแก๊งคนดำ ใช้รูปหนุ่มฝรั่งวัยใส รักสุขภาพ มีกล้ามสวยงามหรือรูปฝรั่งหนุ่มใหญ่ นายทหารลักษณะดี,สร้างภาพชวนฝันให้สาวๆได้หลงใหล เมื่อพูดคุยไม่นาน ทำทีคบหาดูใจด้วย อ้างกำลังเดินทางมาที่ประเทศไทย โดยส่งสิ่งของเครื่องใช้มีค่ามาก่อน แต่ติดพิธีการทางศุลกากรหรือถูกกักตัวไว้กับ ตม.จะต้องนำเงินไปเสียภาษี,สาวๆหลงเชื่อด้วยความสงสาร,จะโอนเงินค่าภาษีเข้าบัญชีผู้หญิงไทย 2-3 หมื่นบาท จะมีหน้าม้าที่อ้างตัวว่าเป็นเจ้าหน้าที่ศุลกากรจะโทรศัพท์เข้ามาบอกว่าสัมภาระยังออกไม่ได้ต้องเสียเงินเพิ่มเป็นค่ารักษาสิ่งของสัมภาระรวมถึงค่าล่าช้า ประมาณ 8-9 หมื่นบาท มีผู้เสียหายกว่า 20 รายหลงเชื่อโอนเงิน,ผู้เสียหายกระจายอยู่ทั่วประเทศ ล่าสุดมีคดีผู้หญิงไทยถูกหลอกอีก เมื่อรวบรวมข้อมูลชัดเจนแล้วนำกำลังจับกุม นายโครี่ ซามูแอล มาดูบูชิ อายุ 30 ปี สัญชาติไนจีเรีย ในข้อกล่าวหาอยู่ในราชอาณาจักรโดยการอนุญาตสิ้นสุด หรือ OVER STAY เป็นเวลา 4 ปี 6 เดือน 29 วัน,ตรวจค้นห้องพักเลขที่ 101/608 บ้านเอื้ออาทรนนทบุรี (ราชพฤกษ์) ต.บางกร่าง อ.เมือง จ.นนทบุรี พบหลักฐานหลอกให้โอนเงิน 41 ราย บัญชีธนาคารหลายรายการ สลิปตู้เอทีเอ็มโยกย้ายใช้ในการถ่ายเงิน 57 รายการ โทรศัพท์ 2 เครื่อง คอมพิวเตอร์ 2 เครื่อง แท็บเล็ต 1 เครื่อง,ตรวจสอบภายในเครื่องโทรศัพท์พบภาพถ่ายฝรั่งหน้าตาดีหลายภาพ อาทิ ภาพหนุ่มใหญ่ นายทหารหน้าตาและบุคลิกดี หนุ่มวัยใสนักกล้ามหน้าตาดี,สร้างเป็นภาพโปรไฟล์ในโซเชียล,พล.ต.ท.สุรเชษฐ์ สั่งดำเนินคดีเจ้าของบ้านที่รับคนต่างด้าวเข้าพักอาศัย ไม่แจ้งให้สำนักงานตรวจคนเข้าเมืองทราบมาเข้าพักอาศัย ได้เชิญเจ้าของบัญชีคนไทย ซึ่งเป็นบัญชีรับโอนเงินจากเหยื่อมาให้ถ้อยคำกับพนักงานสอบสวน ทั้งหมดซัดทอดไปยัง นายโครี่ ซามูแอล มาดูบูชิ สัญชาติไนจีเรีย ผู้อยู่เบื้องหลังการกระทำผิด,เครือข่าย แสร้งรักออนไลน์ หรือโรแมนซ์สแกม มักจะอ้างเป็นหน่วยงานของรัฐ เช่น กรมศุลกากร หรือสำนักงานตรวจคนเข้าเมือง เพื่อเป็นการป้องกันเหตุสามารถตรวจสอบข้อมูลไปยังหน่วยงานราชการได้,การโอนเงินให้กับบุคคลที่ไม่เคยรู้จักหรือบุคคลในโลกออนไลน์ โปรดใช้ความระมัดระวัง ควรจะตรวจสอบตัวตนที่แท้จริงก่อน การรับจ้างเปิด บัญชีธนาคาร หรือนำบัญชีธนาคารและบัตรอิเล็กทรอนิกส์ไปให้คนอื่นใช้,อาจจะตกเป็นเหยื่อหรือถูกดำเนินคดี.,เพลิงพยัคฆ์,pluengpayak@thairath.co.th
พบพฤติกรรมแก๊งคนดำ ใช้รูปหนุ่มฝรั่งวัยใส รักสุขภาพ มีกล้ามสวยงามหรือรูปฝรั่งหนุ่มใหญ่ นายทหารลักษณะดี สร้างภาพชวนฝันให้สาวๆได้หลงใหล
แก๊งคนดำ,โรแมนซ์สแกม,หลอกโอนเงิน,เจ้าหน้าที่ศุลกากร,เลขที่1 วิภาวดีฯ,ข่าวทั่วไป